cyanic-selkie/wikianc huggingface dataset:
Malcolm Rifkind
Malcolm Leslie Rifkind (født 21. juni 1946) er en britisk konservativ politiker og representant i det britiske underhus. Han var kandidat ved valget av ny partileder for de konservative i 2005, men trakk seg før avstemningen. Han har hatt flere viktige ministerposter, blant annet forsvarsminister fra 1992 til 1995 og utenriksminister fra 1995 til 1997.
Estación Pedrera
Estación Pedrera er en by i kommunen San Jacinto i Canelones-departementet i det sørlige Uruguay. Byen har 140 innbyggere.
Befolkning
Estación Pedrera har 140 innbyggere (beregning 2011).
Kilde:
Transport
Ruta 11 forbinder Estación Pedrera med 🇺🇾 og Atlántida.
305s
305s er et sigarettmerke som selges sørøst i USA. Navnet er oppkalt etter retningsnummeret i Miami, der tobakksbedriften Dosal Tobacco er basert. 305s ble lansert i 2001 som et billigere alternativ til de mer populære merkene, og er i øyeblikket (2015) det mest populære lavprismerket i Florida.
Arnold Jacoby
Victor Arnold Rosenblad Jacoby (født 10. september 1913 i New York, død 15. januar 2002 i Larvik) var en norsk forfatter og oversetter. Han skrev flere guttebøker, tegneserier, kriminalromaner og biografier og virket som oversetter av barne- og ungdomsbøker fra engelsk til norsk. Han er særlig kjent som en av Thor Heyerdahls biografer og som forfatter av Det angår også deg, boken om norske Herman Sachnowitz' rystende beretning fra den tyske konsentrasjonsleiren Auschwitz.
Liv og virke
Arnold Jacoby var født i Brooklyn. Foreldrene hadde utvandret til Amerika, men flyttet tilbake til Larvik i 1915 da bestefaren Georg Jacoby døde og familiegartneriet i Dronningens gate sto tomt uten noen til å ta seg av det.
Som ung flyttet Jacoby til Oslo, hvor han livnærte seg av skriving, reklame og illustrasjon. Under siste del av krigen flyttet han til Ula i Vestfold og senere tilbake til Larvik.
I 1941 utlyste kriminalmagasinet Mystikk for alle menn en konkurranse for å sikre seg tilgang på norske hovedfortellinger. Arnold Jacoby vant konkurransen med Mysteriet Robusta Gloria, som kom på trykk i nr. 11/1942 under et psevdonym sammensatt av forfatterens to fornavn, Victor og Arnold. Pseudonymet Victor Arnold skrev også hovedfortellingen til Mystikks Jul samme år, Røntgenplatens hemmelighet. Likeledes kriminalromanen "Døden annonserer ikke". Han brukte flere pseudonymer. "Døden og skipperen" ble skrevet under navnet Sven (Tor) Winge. Barnebøkene "Jon i verden" og "Krusedulle" ble skrevet og illustrert under pseudonymet Tone Silje.
Han oversatte nærmere 200 barne- og ungdomsbøker i 1950-årene som Hardy-guttene, Worales, Bobsey-barna, Tvillingdetektivene, Vicki, Conny, Cherry, Gulltopp m.m.
Han var illustratør og hadde tegnekontor i Oslo under første del av krigen sammen med Trygve og Olav Mosebekk. Han hadde flere tegneserier, bl.a. "Atlantis" i Norsk Ukeblad. Atlantis startet høsten 1942 i Norsk Ukeblad ble stanset av tyskerne våren 1943. Samme år utga han sammen med Trygve Mosebekk tegneserien "Syclon-Kid" i bladet Mystikk for alle menn. Det utkom 17 nummer før også Mystikk ble stanset av tyskerne. Serien ble omarbeidet etter krigen og kom ut i Alle Menns blad i 1945 med tittelen Sabotasjegjengen. Under krigen hadde han også tegneserien «Bimba - hele verdens lille venn» utgitt i jule- og påskemagasiner for barn (Forlagshuset).
I 1961 kjøpte han et 800 år gammelt hus i Andora kommune på Liguria-kysten i Nord-Italia og tilbragte mye tid der. Jacoby var barndomsvenn av eventyreren og vitenskapsmannen Thor Heyerdahl og skrev flere biografier om ham, blant annet Señor Kon-Tiki som også ble utgitt i Japan, Russland og USA og i flere europeiske land. De to bodde også like ved hverandre i Andora.
Hans mest innflytelsesrike bok Det angår også deg handler om den norske jøden Herman Sachnowitz' tid i fangeleiren Auschwitz. Boka ble til gjennom samtaler med Sachnowitz som fortalte fra sine opplevelser i konsentrasjonsleirene under krigen. Boken ble første gang utgitt i 1976 og er oversatt til en rekke andre språk.
I 1984 kom boken Min afrikanske gullalder, som handler om Jacob Mathesons (halvbror av Thor Heyerdahl) eventyrlige opplevelser i Afrika.
Arnold Jacoby komponerte også musikk og hadde plateutgivelse både i Norge og Italia.
Arnold Jacoby var gift med Ellen Dahl (1918–2012). Han var far til oversetter og forlagsredaktør Marianne Rosenblad Jacoby Steina, visesanger Louis Jacoby og illustratør og grafisk designer Tom Rosenblad Jacoby.
Konvergent evolusjon
Konvergens er tilfeller der organismer har utviklet analoge egenskaper på grunn av likt levemiljø. Slike egenskaper kan være ytre bygning, fysiologi og/eller atferd. Hos enkelte grupper kan konvergens være vanskelig å oppdage, og gi opphav til såkalte oppsamlingstaxa der ubeslektede organismer er gruppert sammen i systematikken. Konvergens ble først beskrevet at den britiske anatomen Richard Owen.
Elisabeth Røbekk Nørve
Elisabeth Røbekk Nørve (født 29. mars 1951 på Sula på Sunnmøre) er en norsk politiker (H).
Hun er datter av industriarbeiderne Johan E. Røbekk og Mary Paula Solevåg i Mauseidvåg. Hun er enke etter forretningsmannen Arild Lauritz Nørve, som døde i 2012. Deres døtre har siden overtatt familiebedriften Ålesund Elektro.
Etter grunnskolen gikk hun ut i arbeid som hushjelp. Nørve har siden hatt en lang og variert yrkespraksis innenfor ulike serviceyrker. Hun har vært blant annet butikksjef og selvstendig næringsdrivende. I tillegg har hun vært rådgiver for NHO i Møre og Romsdal. Ved siden av arbeid har Nørve tatt diverse yrkesrettede kurs.
I 1995 ble Nørve valgt til leder i Ålesund Høyre og medlem av Ålesund bystyre og formannskap. Hun var også medlem av Møre og Romsdal fylkesting og fylkesutvalg 1995–2001. Nørve var innvalgt på Stortinget fra Møre og Romsdal 2001–2005 og 1. vararepresentant i perioden 2005–2009, men rykket opp til fast representant idet representanten Petter Løvik døde i 2007. 2009–2017 var Nørve innvalgt på Stortinget på eget mandat. Hun satt i Stortingets sosialkomité 2001–2005, Stortingets næringskomité 2007–2013 og Stortingets helse- og omsorgskomité 2013–2017.
Hun var 1. nestleder i Møre og Romsdal Høyre 2004–2009 og fungerende leder 2007–2008.
Mashup
Mashup er en term som vanligvis betyr at et verk som er satt sammen av biter fra flere forskjellige kilder.
Foreigner
Foreigner er et britisk/amerikansk rockeband fra New York, stiftet i 1976 av den britiske gitaristen og låtskriveren Mick Jones og den britiske kompisen og eks-King Crimson-medlemen, Ian McDonald, sammen med den amerikanske sangeren Lou Gramm. Jones fant på navnet fordi han, McDonald og Dennis Elliott var britiske, mens Gramm, Al Greenwood og Ed Gagliardi var amerikanske. Bandets selvtitulerte debutalbum ble utgitt i mars 1977 og solgte mer enn 4 millioner eksemplarer i USA og lå over ett år på Billboard topp 20. Bandets femte studioalbum, Agent Provocateur, ble utgitt i 1984. Låten «I Want to Know What Love Is» fra dette albumet ga bandet deres eneste nummer én-hit i USA og i flere andre land, inkludert Norge. Sporet er en gospelinspirert ballade med koring fra The New Jersey Mass Choir.
Debutalbum, mars 1977 I november 1976, etter sseks måneders øvelse, startet bandet, som nylig hadde tatt navnet "Foreigner", innspillingen av sitt debutalbum sammen med produsentene John Sinclair og Gary Lyons at The Hit Factory, men de byttet til Atlantic Recording Studios spilte inn en del spor og gjorde en del overdubbinger. Den første prøven på å mikse albumet var i Sarm Studios i London. Men fordi bandet var misfornøyd med resultatet, ble albumet mikset på nytt ved Atlantic av Mick Jones, Ian McDonald og Jimmy Douglass. Bud Prager signerte som bandets manager, en rolle han hadde i de neste 17 årene.
Bandets debutalbum, Foreigner, ble utgitt i mars 1977 og solgte fem millioner kopier i USA, og lå på Topp 20 i ett år med beste plassering som nr. 4. Albumet klatret også til Topp 10 i både Kanada og Australia og kom også helt opp til nr. 1 i Norge. Foreigner hadde tre større hiter i Nord-Amerika med «Feels Like the First Time» som kom opp til #4 i USA og #7 i Kanada. «Cold as Ice» klatret til #6 og #9 i de landene og «Long, Long Way from Home«» kom opp til topp 20. «Cold as Ice» ble en mer moderat suksess i Storbritannia, Australia, Nederland og i Belgia hvor den klatret til et sted mellom topp 20 og 30.
Medlemmer
'''Nåværende medlemmer
Tidligere medlemmer
Turnerende musikere (tidligere)
Diskografi
Studioalbum
Livealbum
Samlingsalbum
Walter Werginz
Walter Werginz (født 18. februar 1913, død 21. mars 1944) var en østerriksk fotballspiller som deltok i de olympiske leker 1936 i Berlin.
Werginz vant en olympisk sølvmedalje i fotball under OL 1936 i Berlin. Han var med på det østerrikske laget som kom på andreplass i fotballturneringen bak Italia. Østerrike vant kvartfinalen over Peru med 4-2 og i semifinalen beseiret de Polen med 3-1. I finalen, som ble spilt 15. august 1936 med 85 000 tilskuere, møtte de Italia, Østerrike tapte finalen med 1-2. Werginz var angrepsspiller og spilte alle fire kampene i OL-turneringen og scoret to mål.
Paul I av Hellas
Paul I av Hellas gresk; Παύλος, Βασιλεύς των Ελλήνων (født i Aten, død 6. mars 1964 i Aten) var konge av Hellas fra 1. april 1947 til 6. mars 1964. Han var tredje sønn av Konstantin I av Hellas og Sofia av Preussen. Paul var utdannet sjøoffiser.
Han levde i eksil fra 1917 til 1920 sammen med sin far Konstantin I. Da hans bror, Alexander I plutselig døde vegret han å etterfølge ham på tronen. Han levde i eksiltilværelse; 1923–35 og 1941–46 denne gangen sammen med sin bror Georg II. Under mesteparten av andre verdenskrigen, da Hellas var under tysk okkupasjon, var han sammen med Hellas eksilregjering i London og Kairo. Fra Kairo sendt han radiobeskjeder til det greske folket.
Paul giftet seg den 9. januar 1938 med Frederika av Hannover, (født 18. april 1917, død 6. februar 1981). De fikk tre barn:
Han returnerte til Hellas i 1946 og ble konge året etter da hans bror Georg II døde. Paul I døde i Aten 6. mars 1964 og ble etterfulgt av sin sønn Konstantin II.
Rickard Falkvinge
Falkvinge er utdannet fra sivilingeniørprogrammet ved Chalmers tekniska högskola, men droppet ut i 1995 uten en ferdig grad. I årene som fulgte drev han flere forskjellige foretak i IT-sektoren, hovedsakelig basert rundt programvareutvikling. Han arbeidet også som prosjektleder i Microsoft, og deretter i selskapet Cypak.
På nyåret 2006 lanserte Falkvinge Piratpartiet. Han gav fort opp yrkeskarrieren, og satset på politikk på heltid. Etter gode meningsmålinger før valget i 2006 satset han på en plass i riksdagen, men kom ikke inn etter at partiet kun fikk drøye 0,6 % i valget.
Den lange halen
Den lange halen (engelsk The Long Tail) er et uttrykk først brukt av Chris Anderson i oktoberutgaven 2004 av teknologimagasinet Wired for å beskrive strategien til nye internettbaserte virksomheter som baserer seg på å selge små volumer til mange ulike kunder fra et stort vareutvalg over tid. Dette er altså motsatt av en vanlig forretningsmodell som går ut på å selge mange enheter i et lite vareutvalg på kort tid.
Nettbokhandelen Amazon er et godt eksempel på en slik forretningsmodell.
Den sørasiatiske regionale samarbeidsorganisasjonen
Den sørasiatiske regionale samarbeidsorganisasjonen (engelsk: South Asian Association for Regional Cooperation, SAARC) ble stiftet i desember 1985 og har som målsetning å fremme det regionale samarbeidet i Sør-Asia, øke samhandel mellom medlemslandene og styrke den økonomiske utvikling generelt. Organisasjonen har hovedsete i Katmandu i Nepal.
Følgende stater er medlemmer:
Observatører er Kina, EU, USA, Iran, Sør-Korea og Japan.
Generalsekretær siden 2008 er Sheel Kant Sharma.
Estación Tapia
Estación Tapia eller Tapia er en by i kommunen San Jacinto i Canelones-departementet i det sørlige Uruguay. Byen har 213 innbyggere.
Befolkning
Kilde:
Fylkesvei 4098
Fylkesvei 4098 går mellom Lunde og Loshavn i Farsund.
Frem til 2019 hadde veien betegnelsen fylkesvei 664 (Vest-Agder).
Rollefigur
En rollefigur, også kalt rolleskikkelse, rolleperson, eller bare rolle, figur eller person, er den personen som en skuespiller spiller i et skuespill, en spillefilm eller TV-serie. Betegnelsen brukes også om andre fiktive, det vil si oppdiktede, personer som blir omtalt eller framstilt i fortellinger, bøker, videospill og liknende. I rollespill brukes gjerne betegnelsen rollekarakter om de figurene som hver deltaker spiller eller representerer. Ordet karakter i denne betydningen er opprinnelig engelsk, men kan også brukes på norsk.
Det er en mengde kjente rolleskikkelser fra berømte teaterstykker, såvel som personer og figurer fra eventyr, historier og moderne populærkultur.
Rollekarakterer i rollespill
I verbale rollespill er informasjonen om rollekarakteren som oftest beskrevet på et ark som spilleren har foran seg under spillets gang. Rollekarakterens egenskaper er beskrevet på arkene. Hvordan denne beskrivelsen er foretatt er ulik fra spill til spill. Ofte er rollekarakterens utseende, personlighetstrekk og tidligere historie beskrevet i korte trekk med tekst. Rollekarakterens evner (for eksempel styrke og visdom) og ferdigheter (for eksempel riding og klatring) er gjerne beskrevet med tall. En rollekarakter som er sterk vil ha et høyere tallnivå på styrke enn en rollekarakter som er svak. Disse tallverdiene blir i de fleste rollespill brukt sammen med terninger for å avgjøre hvor godt rollekarakterene lykkes i det de prøver på. For eksempel kan spillerne trille en terning og legge til styrke når de skal se hvem som gjøre det best i en styrkeprøve.
Teoretiske og praktiske tilnærminger til rollen
I en del nyere rollespill, så som Dogs in the Vineyard, blir rollekarakteren sett på ikke som en representasjon av rollens evner, men som en samling med ressurser spilleren har tilgjengelig for å påvirke fortellingen.
Ifølge Big Model-teorien vil spillere ha forskjellige tilnærmelser til spillet, som vil påvirke hvordan de opplever og bruker rollen. Spillere kan for eksempel velge å behandle rollen som en taktisk brikke i et spill, som et fokus for å leve seg inn i en fiktiv verden, eller som et verktøy for å skape en dramatisk fortelling.
Anne-Kari Skarðhamar
Anne-Kari Skarðhamar (født 1946) er en norsk litteratur- og språkviter. Hun er professor i nordisk litteratur ved Oslomet, og har doktorgrad på en avhandling om Christian Matras' poesi. Hun har også gjendiktet Matras' til norsk, skrevet om William Heinesen og om litteraturpedagogikk.
Biermanns gate (Oslo)
Biermanns gate er en gate i Oslo på Sagene i bydel Sagene(2–6) og Grünerløkka (8A–12B, 9–11). Veien går fra Sandakerveien til Christies gate, den siste delen som en gangsti mellom Valdresgata borettslag og Hallénparken.
Etatsstyring
Etatsstyring er betegnelsen på et departements styringsdialog med underliggende virksomheter som organisert som ordinære forvaltningsorganer, f.eks. etater og direktorater. Et hovedkjennetegn ved forvaltningsorganer/etater er at de er en del av staten, og er derfor ikke egne rettssubjekt. Statsråden i det departement som har ansvaret for styringen av etaten har derfor et konstitusjonelt og parlamentarisk ansvar for etaten. Hensikten med etatsstyringen er å følge opp underliggende virksomheters oppgaveløsning og resultater. Økonomiregelverket i staten fastsetter at styring i staten skal være på et overordnet nivå, og at etaten i utgangspunktet skal ha frihet til å velge hvordan målene satt av departementet løses (mao. mål- og resultatstyring). Et annet kjennetegn ved statlige virksomheter som er organisert som ordinære forvaltningsorgan er at departement/statsråd i prinsippet har mulighet for å instruere en underliggende virksomhet i alle typer saker, så fremt denne muligheten ikke er avskåret ved lov, eller i vedtekter eller instruks for etaten.
Noen forvaltningsorganer er ved lov, vedtekter eller instruks gitt en faglig uavhengig rolle. Typiske eksempler på slike organer er ombud, tilsyn og klagenemder, og noen institutter.
Dashiell Hammett
(Samuel) Dashiell Hammett (født 27. mai 1894, død 10. januar 1961) var en amerikansk kriminalforfatter og filmdramatiker. Som foregangsmann innenfor den «hardkokte skolen» regnes han idag som en av 1900-tallets betydeligste amerikanske forfattere.
Forfatteren
Dashiell Hammett var svært belest, og fortellingene hans er påvirket av alt fra klassisk drama og myte via islandske sagaer til 1900-tallets populærlitteratur. Forfatterskapet består stort sett av noveller; de fleste publisert i «pulp»-magasinet Black Mask. Hammetts romaner ble først publisert som føljetonger eller novellesuiter i dette bladet. Han arbeidet også med tegneserier og var den første forfatteren av avisserien Secret Agent X-9 (illustrert av Alex Raymond).
Hovedpersonene
I et flertall av novellene, i novellesuiten The Dain Curse og romanen Red Harvest (også opprinnelig en novellesuite), er hovedpersonen den navnløse detektiven fra Continental detektivbyrå (modellert over Pinkerton's): En liten, tykkfallen og skallet, middelaldrende mann uten påtrengende privatliv. Hammetts mest kjente detektiv er likevel (takket være Humphrey Bogarts rolle i John Hustons The Maltese Falcon) Sam Spade, som opptrer i romanen The Maltese Falcon og tre noveller. Ned Beaumont (The Glass Key) og Nick Charles (The Thin Man) har sterke likhetspunkter med forfatteren selv.
Hugo Gernsback
Hugo Gernsback (født i 1884, død i 1967) var forfatter og redaktør som opprinnelig kom fra Luxembourg, men flyttet til USA på begynnelsen av 1900-tallet.
Dashiell Hammett
Tematikk
Et gjennomgangstema i Hammetts forfatterskap er det korrupte og voldsplagede lokalsamfunnet, i fortellinger som «Nightmare Town», «Corkscrew» og Red Harvest. Red Harvest bygger delvis på forfatterens egne erfaringer som innleid streikebryter i Butte, Montana, like etter verdenskrigen. Corkscrew er også et eksempel på Hammetts interesse for genrelitteratur – her en westernhistorie plassert i forfatterens samtid. «This King Business» er til dels en parodi på datidens populære «Ruritania»-historier, der en ung amerikaner ender som konge i en europeisk lilleputtstat (hos Hammett får den navnløse detektiven oppgaven med å redde amerikaneren og pengene hans ut av det politiske kaoset som oppstår). Også andre fortellinger skildrer samfunn der vold og kriminalitet truer selve samfunnsstrukturen. Hammetts politiske synspunkter tatt i betraktning, kan dette leses som en advarsel mot kapitalismen på sitt verste. Et annet innflytelsesrikt Hammett-motiv finner vi i romanen The Glass Key: Et ødipalt preget far/sønn-forhold mellom en korrupt samfunnsstøtte og hans yngre assistent. De fleste av Hammetts helt/antihelt-fremstillinger har preg av selvportrett.
Fyrtøyet
Fyrtøyet (dansk originaltittel Fyrtøjet) er et eventyr som er skrevet av H.C. Andersen i 1835.
Hugo Gernsback
Han var den første som brukte begrepet science fiction i 1929, i det første nummeret av sitt magasin Science Wonder Stories.
Fyrtøyet
Handling
Fyrtøyet handler om en soldat som kommer marsjerende bortover landeveien. På veien møter han en gammel heks som ber han hente et fyrtøy, som ligger gjemt i et hult tre. I det hule treet er det tre kamre. I hvert kammer er det en kiste som inneholder henholdsvis koppermynter, sølvmynter og gullmynter. Hver kiste blir bevoktet av en hund, med henholdsvis øyne så store som tekopper, møllehjul og tinntallerkener. Soldaten fyller lommene sine med gullmynter og blir heist opp i treet med fyrtøyet i hånden. Da spør han heksen om hva hun skal bruke fyrtøyet til, men da hun ikke vil ut med språket, hugger soldaten hodet av henne.
Dashiell Hammett
Hammett og filmen
Dashiell Hammett er selv blitt «fiksjonsfigur» i flere filmer, som Wim Wenders Hammett (etter Joe Gores roman). Han portretteres også, pseudonymt, som alkoholisert Hollywood-legende i brødrene brødrene Coens Barton Fink (der Hammetts samboer Lillian Hellman er modell for drapsofferet).
Dwight Howard
Dwight David Howard (født 8. desember 1985 i Atlanta i Georgia i USA) er en amerikansk basketballspiller.
Fyrtøyet
Handling
Soldaten hadde snart brukt opp alle pengene, og en mørk og kald kveld kom han til å huske på fyrtøyet. Idet han slo ild, sprang hunden med øyne så store som tekopper frem og sa: «Hva befaler min herre.» Soldaten ba hunden skaffe ham litt penger og det gjorde den. Senere ville soldaten se prinsessen. Han kalte på hunden med øyne så store som tekopper. Han ba hunden hente prinsessen. Det gjorde den og straks etter kom den spankulerende med prinsessen sovende på ryggen. Vel hjemme neste morgen fortalte prinsessen om en merkelig drøm hun hadde hatt om at hun hadde ridd på en hund bort til en soldat som hadde kysset henne.
Dashiell Hammett
Hammett og filmen
Coen-brødrene har forøvrig også brukt hans roman The Glass Key som forelegg for Miller's Crossing. Av andre nyere filmadapsjoner kan nevnes Walter Hills Last Man Standing (vesentlig basert på Red Harvest, med trekk fra «Nightmare Town»).
Dwight Howard
Bakgrunn
Han kommer fra en svært sportsinteressert familie. Faren var sportsdirektør på Southwest Atlanta Christian Academy, en skole som hadde et av USAs beste basketballprogrammer. Dwight Howard gikk selv på high school på Southwest Atlanta Christian Academy, men etter high school ble han basketballspiller på heltid i stedet for å gå på college.
Fyrtøyet
Handling
Senere følte soldaten trang til å se prinsessen igjen og han lot derfor hunden hente henne. Men hoffdamen så det og løp etter. Da hun så hvilket hus hunden løp inn i, tegnet hun et kors på døren. Soldaten la imidlertid merke til korset og tegnet derfor et kors på alle dører slik at hoffdamen ikke kunne finne igjen huset. Men dronningen var klok og bant en pose med bokhvetegryn fast til prinsessen og klippet et lite hull i posen. Da hunden kom for å hente prinsessen igjen, drysset grynene ut og kongens menn fikk arrestert soldaten.
Dashiell Hammett
Bibliografi
Alle Hammetts tekster ble først utgitt i magasiner som Black Mask. Romanene i bokform er bearbeidelser av novellesuiter etter føljetonger.
Novellesamlinger
Hammetts noveller er utgitt i samlinger fra 1940-tallet av; de ovennevnte utgivelsene kan regnes som de mest «autoritative». Norske utgaver overensstemmer ikke med de amerikanske.
Fyrtøyet
Handling
Der satt den arme soldaten i mørket og den følgende dag skulle han henges. Men ved daggry ba han en forbipasserende gutt hente fyrtøyet hans. Det gjorde gutten og da soldaten senere sto ved galgen og skulle fremsi sitt siste ønske, ba han om lov til å ta seg en pipe for siste gang. Da han fikk overrakt pipen, slo han ild tre ganger og alle de tre hundene trådte frem. Da ba soldaten dem om å slå i hjel kongen, dronningen og alle soldatene deres, og det gjorde de. Soldaten ble kronet til konge og han fikk prinsessen til ekte. Bryllupet varte i åtte dager.
H.C. Andersen avslutter eventyret med setningen: ...og hundene sad med til bords og gjorde store øjne.
Haftor Viestad
Haftor Johannes Viestad (født 31. desember 1941, folkeregistrert Havtor) er en norsk filosof og forfatter. Han er magister i filosofi og tidligere universitetslærer.
Han har utgitt boken «Oppgjør med kirken» (red.; 1976). Han var initiativtaker og redaktør for tidsskriftet «Humanist» i 1981, forløperen for nåværende tidsskrift med samme navn; han framhevet i den forbindelse begrepet livssynshumanisme som spesifikk livssynskategori i forhold til generell kulturhumanisme (som i renessansen, men innholdsmessig også før og etter denne), humanisme som akademisk kategori (humanistiske fag, humaniora) og allmenn etisk humanisme (humanitet, humanitaritet). «Human-etikk» kan sees som en variant av livssynshumanisme. Viestad har publisert artikler i dagspresse, tidsskrifter og leksika, bl.a. om livssyn, religion og religionskritikk.
Stig-Ove Sandnes
Stig-Ove Sandnes (født 25. januar 1970 i Molde) er tidligere assisterende generalsekretær i Norges Fotballforbund (NFF).
Sandnes har fra 1. mai 2010 jobbet som administrerende direktør i TIL Fotball AS. Tromsø IL kunngjorde høsten 2012 at Sandnes hadde sagt opp for å begynne i en stilling som stabssjef i Vålerenga Fotball.
Fra den 1. august 2013 tiltrådte Sandnes som ny daglig leder av Vålerenga Fotball i forbindelse med en omorganisering av klubbens ledelse, hvor tidligere Vålerenga Fotball Invest AS (elite) og Vålerenga Fotball (bredde) ble slått sammen til en enhet.
Zilda Arns
Zilda Arns Neumann (født 25. august 1934 i Forquilhinha i Brasil, død 12. januar 2010 i Port-au-Prince i Haiti) var en brasiliansk barnelege og helsearbeider.
Zilda Arns var et av 12 barn av det tyske immigrantekteparet Gabriel og Helena Arns. Hun var søster av den senere erkebiskop og kardinal Paulo Evaristo Arns.
Hun ble barnelege og grunnla i 1982 på oppdrag av den brasilianske katolske bispekonferanse (CNBB) organisasjonen Pastoral da Criança som tiltak mot den høye barnedødeligheten i Brasil. Organisasjonen fikk 250.000 frivillige medarbeidere og assisterer (pr 2009) 1,3 millioner familier i alle landets forbundsstater, og dermed er Pastoral da Criança Brasils største frivillige hjelpeorganisasjon.
Hun omkom i jordskjelvet i Haiti i januar 2010 da hun var med i en delegasjon fra Pastoral som besøkte landet med tanke på økt støtte til arbeidet blant gatebarn.
Trondheimstegnerne
Trondheimstegnerne er en samling tegneserieskapere fra Trondheim som har gått sammen om å danne et tegneseriemiljø i Trondheim. Foruten å utveksle ideer og erfaringer har de arrangert en minifestival og gitt ut tre hefter i Slagg-serien. I 2004 var hele tre av medlemmene nominert til Sproingprisen.
Museet for stjålne minner
Museet for stjålne minner (Das Museum der gestohlenen Erinnerungen) er en tysk fantastisk roman i to bind av Ralf Isau fra 1997–1998. Romanen har bl.a. mottatt den anerkjente prisen Buxtehuder Bulle og ungdomsbokprisen i Göttingen. Romanen er oversatt til norsk av Kjell Olaf Jensen.
Romanens hovedpersoner er tvillingene Jessica og Oliver, barna til en kjent arkeolog ved Pergamonmuseet i Berlin. Romanen henter mye av sine motiver fra arkeologi.
Leif Höegh & Co
Leif Höegh & Co er et norsk familieeid rederi grunnlagt 1927 av Leif Høegh. Rederiet er i dag stasjonert i Bermuda. Hovedkontoret ligger i Oslo.
I 1950-årene vokste rederiet til å bli Norges nest største. Westye Høegh, grunnleggerens sønn, er styreleder fra 1984.
Rederiet har to underavdelinger; Höegh LNG og Höegh Autoliners. De har også en rekke finansavdelinger og eiendomsavdelingen Höegh Eiendom.
Höegh LNG
Höegh LNG har en flåte på i alt tolv moderne gasstankskip. Skipene frakter LNG (flytende naturgass), men fungerer også som flytende LNG-gassimportterminaler, også kjent som FSRU (Floating Storage and Regasification Unit).
Pareto (selskap)
Det største datterselskap er aksjemeglerhuset Pareto Securities, som i 2008 stod for ⅙ av meglerinntektene som ble rapportert til Kredittilsynet (nåværende Finanstilsynet). Under Pareto Project Finance ligger corporate finance, prosjektfinansiering og -forvaltning innen shipping, offshore og eiendom, mens Pareto Forvaltning har fond og aktiv forvaltning for omtrent 36 milliarder i aksje- og rentemarkedet (årsslutt 2009). I tillegg kommer blant annet skipsmegling i Pareto Bassøe Shipbrokers og Pareto JGO Shipbrokers, investeringsrådgivning/-salg via Pareto Wealth Management og en andel på 15 prosent i Pareto Bank, som kom i drift i januar 2008.
Historie
Selskapet ble stiftet i 1986 av Øystein Bøe, Widar Salbuvik og Jan Terje Ødegård med utspring i prosjektfinansiering av skip og eiendom, og ble senere solgt til Oslobanken. Kjøpt av Svein Støle og noen andre investorer i 1992 for om lag 50 millioner kroner. Under Støles ledelse har selskapet utviklet seg til å bli Norges viktigste meglerhus for offshore-bransjen. Ifølge Dagens Næringsliv er Pareto Securities Norges største investeringsbank, med finansoppgaver relatert til børsnotering, kapitalutvidelse, fusjon og oppkjøp.
Eierforhold
Per 2014 eier finansmannen Svein Støle snaut 80 % av aksjene direkte og ytterligere 7 % gjennom selskapet Svele AS. Anders Endreson eier de resterende 13 % gjennom selskapet Skoghøy Invest AS. Markedsverdien av Pareto-konsernet anslås til mellom 6 og 7 milliarder kroner.
Romsås-drapet
Romsås-drapet blir omtalt som Norges første interne oppgjør mellom pakistanske gjenger. Medlemmer av «Young Guns» gikk til angrep på et medlem av den rivaliserende gjengen «Killers».
Den 23 år gamle Maroof Wilayat ble ved 18-tiden, søndag 20. november 1988, alvorlig mishandlet og knivstukket med døden til følge. Angrepet fant sted på parkeringsplassen ved innkjøringen til Ravnkollbakken 26-47 på Romsås i Oslo.
Den dreptes bror, Haroon Wilayat, var det egentlige målet for angrepet , og en av dem som senere ble dømt sa i sitt vitneutsagn at «jeg trodde det var broren til avdøde jeg så».
Foranledning
Den direkte foranledningen til drapet var, ifølge vitneforklaringen til en av de dømte, et større slagsmål utenfor Tøyen fritidsklubb fredag 18. november 1988 hvor 18 år gamle Ali Mundsir ble knivstukket. Noen dager før dette hadde foreldre og slektninger fått til et forsoningsmøte mellom gjengene, som hadde endt med at ungdommene hadde tatt hverandre i hånden, og det ble enighet om å bli venner og slutte fred med hverandre.
Drapet
I dagene etter slagsmålet møttes ungdommene fra Young Guns i en leilighet i Lakkegata og til dels i Grünerløkka fritidsklubb, og det ble snakket om det som hadde skjedd. Tanker om hevn dukket opp. En av dem hadde leid en kassebil til et annet formål, men de fant ut at de skulle kjøre rundt og se etter noen fra Killers, og «forsøke å snakke med dem eller - hvis det ikke gikk - banke dem opp.»
Ungdommen dro fra fritidsklubben i 17-tiden. Kassebilen ble kjørt av en fritidsklubbleder, og hadde totalt tolv passasjerer, ti som befant seg bak i kassebilen. Det ble besluttet å ta turen opp til Romsås hvor de visste at Wilayat hadde en leilighet. I kassebilen fantes det allerede noen slagvåpen og kniver. Tre andre kvinner fulgte etter kassebilen i en Honda, og hadde med seg en plastpose med flere slagvåpen, kniver og pistoler. Våpnene fra Hondaen ble aldri tatt frem eller brukt.
Maroof Wilayat var på vei ut av bilen da han fikk et kraftig slag mot hodet med en kølle eller et balltre, en annen slo ham så to ganger med en nunchaku i hodet eller kroppen. Etter det kom enda en til og stakk Wilayat en rekke ganger med kniv. Den siste av de fire skal ha sett på dette, men deltok ikke aktivt.
Obduksjonsrapporten viste at Wilayat døde etter meget kort tid da «et av knivstikkene gikk inn i ryggen og traff en livpulsåre, som nesten ble skåret over.» Slagene mot hodet var også tilsammen såpass alvorlige at han ville ha mistet livet av dem.
Rettssaken
13 personer ble tiltalt, tolv menn og en svensk kvinne. Resultatet av rettssaken var at to ble dømt for drap (Almindelig borgerlig Straffelovs § 233 ) og fikk henholdsvis to år og elleve år og 6 måneder. To ble dømt for legembeskadigelse (straffelovens §229 ) og fikk ti og åtte måneder som ble ansett som sonet i varetekt. En ble dømt for farlig bruk og oppbevaring av våpen og en ble dømt for tyveri og grovt tyveri uten at disse to skjedde i direkte forbindelse med drapet. Syv ble totalt frikjent.
Den ene dømte var en gutt 21 år, som skal ha vært en lederskikkelse. Han tilstod under rettssaken å ha mishandlet den avdøde med et balltre. Sammen med ham ble en på 20 år dømt, som tilstod å ha stukket den avdøde med kniv. Den yngste av de 11 tiltalte var 16 år. Shahid Rasool har senere blitt nevnt som en sentral person i drapssaken, men ble frikjent.
Randhav
Randhav er et havområde som ligger nær fastlandet og er skilt fra det åpne havet av øyer eller halvøyer. Randhav kan ha sine egne bihav som enten er innhav eller andre randhav. Randhav brukes også om bukter uten klar grense mot havet.
Ploskij
Ploskij er en skjoldvulkan som ligger nord på Kamtsjatkahalvøya i Russland. Kilden til elven Vojampolka ligger ved fjellet.
Ohrid
Ohrid (makedonsk og bulgarsk: Охрид, albansk og tyrkisk: Ohri) er en by og kommune i den sørvestlige delen av Nord-Makedonia. Byen ligger ved bredden av Ohridsjøen. Byen har 51 428 innbyggere (etter folketellingen av 2022). Ohrid er kjent for en gang å ha 365 kirker, en for hver dag i året, og har blitt referert til som et «Jerusalem på Balkan».
Willibald Alexis
Willibald Alexis, egentlig Georg Wilhelm Heinrich Häring (født 29. juni 1798 i Breslau, død 16. desember 1871 i Arnstadt) var en tysk forfatter og dikter.
Ohrid
Byen Ohrid og Ohridsjøen har et godt klima og er Makedonias viktigste turistområde. Landets nest største internasjonale lufthavn, med navnet «Ohrid St. Paul Apostelen», ligger utenfor byen. UNESCO har satt Ohridsjøen og Ohridregionen på sin verdensarvliste som både natur- og kulturarv. Ohrid er en av bare 28 steder som er en del av UNESCOs verdensarv, som er både kulturelle og naturlige steder.
Willibald Alexis
Alexis var av hugenottisk opprinnelse, og studerte jus i Berlin og Breslau, før han arbeidet ved Berlins kammerrett. Samtidig skrev han for Berliner Conversationsblatt, som han ble redaktør for noen år senere. I Berlin grunnla han en rekke bokhandler.
Ohrid
Historie
De tidligste kjente innbyggerne i det større området Ohridsjøen var de illyriske stammer. I henhold til arkeologiske utgravninger var dette en by så tidlig som i kong Filip II av Makedonias tid. Samuils festning ble bygget på stedet for en tidligere festningsverk, datert til 300-tallet f.Kr. Under de romerske erobringene, mot slutten av 200- og begynnelsen av 100-tallet f.Kr., nevnes Lychnidus som en by nær eller innenfor Dassaretia. I romertiden lå den langs romerveien Via Egnatia, som koblet Adriaterhavshavnen Dyrrachion (dagens Durrës) med Bysants.
Willibald Alexis
Willibald Alexis ble særlig påvirket av den skotske forfatteren Walter Scott, av Ludwig Tieck og den ungtyske bevegelsen. Han utgav fra 1842 en samling kriminalromaner sammen med Julius Eduard Hitzig, med handling fra Mark Brandenburg. Hans kulturhistoriske skildringer gav ham æresnavnet «den markiske Scott» allede i samtiden. Alexis regnes som grunnlegger av den historiske realismen i tysk litteratur, som Theodor Fontane førte til et høydepunkt.
Ohrid
Historie
Sørslavene begynte å ankomme området i løpet av 500-tallet e.Kr. På begynnelsen av 700-tallet ble det kolonisert av en slavisk stamme kjent som Berziti. Bulgaria erobret byen rundt 840. Navnet Ohrid dukket opp første gang i 879. Ohrids litterære skole ble etablert i 886 av Clement av Ohrid ble et av de to store kultursentrene i det første bulgarske riket. Mellom 990 og 1015 var Ohrid hovedstad og høyborg i det bulgarske riket.
Willibald Alexis
Alexis besøkte Norge i 1828. Bl.a. var han gjest hos direktøren på Blaafarveværket, Benjamin Wegner, og har skrevet om norgesbesøket i boken Høstreise gjennom Skandinavia.
Ohrid
Historie
Byen Ohrid ble grunnlagt på 600-tallet og rommer St. Pantaleon-klosteret, det eldste slaviske kloster. En samling av 800 bysantinske ikoner, for det meste fra 1000- til 1300-tallet og ansett som en av verdens viktigste, finnes i byen.
Gjennommarsj
Gjennommarsj er et begrep som brukes når et land som driver krig å la sine militære styrker gå gjennom et annet land og territorium hvis dette landet har erklært seg nøytralt.
Kuråsfoss kraftverk
Kuråsfoss kraftverk er et vannkraftverk i elva Glåma, ved utløpet av Aursunden i Røros kommune i Trøndelag.
Fallhøyden som utnyttes er 48 meter. Kraftverket eies og drives av Ren Røros Strøm AS.
Historikk
Mot slutten av 1800-tallet var bruken av elektrisitet og elektroindustrien inne i en rivende utvikling. Røros kobberverk så tidlig hvordan denne nye teknologien kunne nyttes. Bergingeniør og senere administrerende direktør ved Kobberverket, Emil Knudsen, foretok beregninger som viste at man kunne spare 191 mann og 58,5 hester ved elektrifisering av driften ved gruvene Storwartz, Kongens og Muggruva. Prosjektering og utbygging av Kuråsfossen I ble startet etter en generalforsamling i Kobberverket 9. januar 1895, og kraftverket sto ferdig og ble igangsatt 7. oktober 1896. Det hadde en installasjon på 0,5 MW og utnyttet en fallhøyde på 15,3 meter. Utbyggingen var et stort økonomisk løft med betydelig risiko for kobberverket. Kostnadsoverslaget for utbyggingen var opprinnelig på 320,000 kroner, og årlig innsparing var beregnet til 100,000 kroner, men da utbyggingen var ferdig viste det seg at totalkostnaden ble 500,000. Til gjengjeld var besparelsen bare i Kongens gruve på 100,000 kroner i året, så det viste seg uansett å være en god investering for kobberverket.
Kuråsfossen I var det første kraftverket i Norge med høyspentoverføring, og det ble bygd ca. 24 km med høyspentlinje for overføring av kraften. Siden dette var helt nytt i Norge ble det stilt krav fra departementet om at linjene måtte befares kontinuerlig de første dagene, og siden daglig. Spenningen var på 5kV, mens strømmen ble transformert ned til 150V ved gruvene. Ved Kongens gruve var det også en 500V transformator for bruk på et elektrisk lokomotiv. Kraften ble fordelt med ca. 170 kW til Kongens gruve og ca. 70 kW på Storwartz og Muggruva.
I 1936 ble kraftstasjonen overtatt av Røros Elektrisitetsverk A/S, som bygde et nytt kraftverk i fjell, med økt fallhøyde til 48 m og to aggregater. Det første aggregatet ble satt i drift i 1952, og det andre i 1966. Det nye kraftverket har inntak på samme sted som Kuråsfossen I.
Kulturminne i norsk kraftproduksjon
Den gamle kraftstasjonen i Kuråsfossen er en representant for den tidlige vannkraftutbyggingen i Norge. På slutten av 1800-tallet var Kuråsfossen I en teknisk utfordring med avanserte løsninger og en stor utbygging i europeisk målestokk. Kraftverket ble lagt ned i 1965, og framover til 1980-tallet forfalt stasjonen og utstyret. I 1982 ble det tatt initiativ til restaurering, og i dag er Kuråsfossen I regnet som et kulturminne. Fra 2010 ble Kuråsfossen I innlemmet i UNESCO verdensarv Røros bergstad og Circumferensen. Kraftstasjonen er åpen for besøk fra publikum. Overføringslinjene til Kongens gruve er delvis bevart, og disse er også verd et besøk når man er innom Kuråsfossen.
Siri Pettersen
Siri Pettersen (født 28. oktober 1971) er en norsk tegneserieskaper og forfatter. Hun er mest kjent for fantasyseriene Ravneringene og Vardari.
Hun vokste opp i Sørreisa og Trondheim, og er i dag bosatt i Oslo.
Tegneserier
I 2004 vant hun Sproingprisen for beste nykommer for serien Anti-Klimaks. Andre serier hun tegner er Kråkene og den episke fantasy-fortellingen Myrktid.
Anti-Klimaks var vinneren av Bladkompaniets tegneseriekonkurranse 2002, og som et resultat av dette ble serien trykt i bladet Larsons gale verden 5/2003-2/2004. I 2004 ble Anti-Klimaks-albumet Heller mot enn for! utgitt av Seriehuset. Anti-Klimaks er en humorserie med sterke politiske undertoner. Vi møter en gjeng med ungdommer som generelt er i mot det meste. De er leie av dagens samfunn og ønsker å gjøre noe med det. De er veldig ofte uenige, så det er vanskelig å få gjort noe med verden da de bruker mye tid på å krangle seg i mellom. Som Serieskaperen har sagt: Dette er serien for deg som ønsker en annen verden.
Kråkene er en tegnet novelleserie uten dialog. To episoder er publisert. En i albumet Anti-klimaks (2004), og en Slagg (2003), en antologi med Trondheimstegnerne.
Ravneringene
Ravneringene er en norsk fantasyserie med norrøne røtter. Første bok i serien heter Odinsbarn og ble utgitt i september 2013 på Gyldendal Norsk Forlag. Boken ble tildelt Fabelprisen for 2014. Den ble også nominert til Bokhandlerprisen, Kulturdepartementets debutantpris og Bokbloggerprisen. Oppfølgeren heter Råta og ble publisert i oktober 2014. Den tredje og siste boka i serien, Evna, ble gitt ut i 2015. Evna ble nominert til UPrisen for 2016, Bokbloggerprisen for 2015, Bokhandlerprisen for 2015. Evna ble kåret til «Årets bok» av ARK Bokhandel, ble tildelt Sørlandets litteraturpris for 2016 og Havmannprisen for 2015.
Ravneringene er per 2023 solgt til Italia, Estland, Sverige, Finland, Polen, Brasil, Danmark, Tsjekkia, Italia, Tyskland, Russland og USA/Canada. Maipo film kjøpte filmopsjon til Ravneringene i oktober 2015.
Ravneringene-prisen
Pettersen opprettet i 2022 Ravneringene-prisen for å løfte frem ferske fantasyforfattere. Prisen omfatter et pengebeløp, mentoring, og promotering.
Den første vinneren av prisen, som fikk 50 000 kroner, er forfatter og illustratør Helge Lee, som skriver under pseudonymet H.L. Phoenix.
Odoric Cheng Hede
Odoric Cheng Hede (kinesisk: 成和德, født 1873 i Laohekou i provinsen Hubei i Kina, død 14. november 1928 i Hengyang i Hunan) var en kinesisk fransiskaner og biskop. Han var blant de seks første kinesiske biskoper i det 20. århundre og ble bispeviet av pave Pius XI i Peterskirken i Roma.
Odoric Cheng hadde sin første skolegang i Chayuangou (茶園溝), og bare ti år gammel reiste han til Italia der fransiskanerordenen håpet at han etterhvert ville bli prest. Han trådte inn i Stigmata-provinsen (Firenze) i LaVerna i 1894, og ble presteviet seks år etter.
Han hadde undervist i filosofi ved Hubei og Hunans sentralseminar i to år da han i ble utnevnt til apostolisk prefekt av Puqi. Få måneder etter deltok han på Plenarkonsilet for Kina, som ble avholdt i Shanghai.
Den 28. oktober 1926 ble han og fem andre kinesiske prester ordinert til biskoper av pave Pius XI i Roma. I 1926 hadde det apostoliske prefektur Puqi, som ble overdratt til kinesisk sekulargeistlighet, 1.281 katolikker og 3.915 katekumener av en samlet befolkning på 1,2 millioner. Ni prester betjente 36 kirker og kapeller, og prefekturet hadde 18 seminarister.
Odoric Cheng oversatte og omskrev en bok om misjonærene og martyrene Jean-François-Régis Clet (død 1820) og Jean-Gabriel Perboyre (død 1840); boken het Liu Dong Erwei Zhiming Shenfu Hechuan 劉董二位致命神父合傳.
Etter bare to års virke som biskop døde Odoric Cheng i Hengyang (Hunan) den 14. november 1928. Han ble gravlagt i Puqi.
Episkopalgenealogi
Hans episkopalgenealogi er:
Hurtigløp på skøyter under Vinter-OL 2002 – 5000 meter herrer
5 000 meter herrer var en øvelse i hurtigløp på skøyter under Vinter-OL 2002 og ble avholdt i Salt Lake City, USA den 9. februar 2002.
32 deltagere fra 14 nasjoner deltok i øvelsen.
Rekorder
Før konkurransen var gjeldende verdensrekord og olympisk rekord:
Følgende nye verdensrekorder og olympiske rekorder ble satt under konkurransen:
Torgallmenningen
Torgallmenningen, tidligere skrevet  Torvalmenning, er en gate, plass eller en bred aveny i Bergen sentrum. Den strekker seg fra Torget i nordøst til Kong Olav Vs plass i sydvest. Fra Strandgaten og sydvestover er den stengt for biltrafikk, og er en av byens viktigste sosiale møteplasser. Gaten var, som alle andre allmenninger i Bergen, opprinnelig en branngate, planlagt etter bybrannen i 1582.
Skiftende navn
Området ble kalt På Stranden, og fra 1660 het denne allmenningen Vågsallmenningen, et navn som nå brukes om den tidligere Rådstueallmenningen. Torv Almendningen fikk navn etter bybrannen i 1702 og har i dag det fornorskede navnet Torgallmenningen. Gaten fikk i stor grad dagens utforming etter bybrannen i 1916. Til 1993 kalt Torgalmenningen.
Barokkhage
Området tilhørte en stund familien de Besche, som anla en apotekerhage der. Utover 1700-tallet ble denne utvidet til en hage i barokk over dagens Torgallmenning. I 1780 var familien de Besches hage den mest kjente i Bergen. I 1779 målte den 132 x 45 meter, og strakte seg over dagens Ole Bulls plass og hele Torgallmenningen. Langsidene var markert av snorrette alléer med formklipte trær. Selve hagen var delt i åtte symmetriske kvadrater med en tverrgående fiskedam.
Brann og regulering
Ved brannen i 1916 ble hele området lagt øde. Dette førte til en reguleringskonkurranse om hvordan det nye sentrum i Bergen burde bli. Konkurransen ble vunnet av Albert Lilienberg (1879–1967) med Georg Greve på andreplass. Disse to ble gitt oppdraget med å utforme det nye sentrum. Oppdraget med å tegne Torgallmenningen ble gitt til Finn Berner. Berner hadde sin utdannelse fra arkitektavdelingen ved Norges tekniske høgskole i Trondheim. Etter at han i 1915 var ferdig, oppholdt han seg i blant annet England og Frankrike. Han hadde sin egen arkitektpraksis i Bergen fra 1920 til 1927, og ble etter dette professor i monumental arkitektur ved Norges tekniske høgskole. Berners bygninger er preget av 1920-årenes klassisisme, og han har ytet en betydelig innsats for norsk monumental arkitektur i klassisismens ånd. Foruten fasadene på Torgallmenningen har han tegnet Telegrafbygningen i Bergen i Starvhusgaten 4, men denne sammen med Anton M. Kielland. Berner var formann for skjønnhetsrådet i Bergen fra 1923 til 1927.
Torvalmenningens Vel
Torvalmenningens Vel er en sammenslutning av huseiere og næringsdrivende på Torgallmenningen og tilstøtende nærområder. Velforeningen ble startet i 1930-årene og har som formål å bidra til at Torgallmenningen skal være et attraktivt sted for handel, kultur og sosiale aktiviteter.
Julepynten
Tradisjonen for et juletre på Torgallmenningen går tilbake til 1930-tallet. I mange år var julegranen en gave til byen fra Forsvaret, men det tok slutt da det ble for vanskelig å hente ut et passende tre fra skogene på Ulven i Os. Minstemål for juletreet er 14 meter med et maksimum på 17 meter. Julen 2021 kommer granen fra Bontveit i Fana.
Søyler
I 1989 holdt Bergen kommune en arkitektkonkurranse som ble vunnet av prosjektgruppen Next to nothing. I 1995 ble det fattet vedtak i Bergen bystyre om opprustning av Torgallmenningen, og våren 1997 viste Next to nothing frem skisser og modeller på en utstilling i rådhusets foajé. Kunsthistorikeren Siri Skjold Lexau ble opprørt over Bård Breiviks plan om en rekke søyler som helt brøt med fasadenes uttrykk. I Bergens Tidende 22. april 1997 skrev hun at når Breiviks søyler «ser ut som gigantiske Barbiedukkebein med Dolly Duck-sko på, er det litt av en «voldtekt» mot arkitekturens stramme og elegante nyklassisisme». Stephan Tschudi-Madsen og Fortidsminneforeningen protesterte også, og kunstneren Lise Landmark fikk samlet inn tusenvis av protestunderskrifter. Bergens Tidende gikk flere ganger på lederplass inn for å få søylene fjernet fra planen, og det ble reist krav om en folkeavstemning. Men blant politikerne var det bare SV og Frp som stod fast på at de 40 millionene oppgraderingen var priset til, heller burde brukes på helsevesen og sykehjemsplasser.
I 2005 fremla Breivik en ny metode som kan forhindre sprekkdannelser i nye søyler. I 2008 la Breivik frem et forslag om å erstatte de 24 granittsøylene med tynne stålrør som skulle bære glasstakene, men dette ble avvist av Fondet for kunstnerisk utsmykking av byen. I 2012 forslo han å erstatte granittsøylene med skinnende søyler i syrefast stål. Tre dager før sin død gjorde han ferdig planene for disse, og to år senere ble søylene bestilt fra Beijing. Enken hans var til stede da de ble pakket ut i Godvik.